M101

M101 var en 105 mm haubits produsert i USA fra 1939–1953. M101 finnes i flere varianter og den har vært i bruk i svært mange land, inkludert Norge. Den opprinnelige betegnelsen på kanonen var M2A1. M101 er typebetegnelsen brukt etter 1962. M101A1 er en variant med flere skjold og en ny mekanisme for sideretting. M101 avfyrte høyeksplosive 105x372R granater, og hadde en rekkevidde på 11,27 km, noe som gjorde den velegnet for å gi ildstøtte til infanteri.

Under andre verdenskrig var M2A1 (M101A1) den vanligste lette felthaubits i den amerikanske hæren, og den ble brukt både under krigen i Europa og under Stillehavskrigen. Den ble satt inn i krigen mot den keiserlige japanske hær fra 1941 og ble kjent for sin presisjon og kraftige slag.

Norge mottok flere enn 200 M101 som en del av den amerikanske våpenhjelpen i 1950-årene. Disse var i bruk i Forsvaret til midten av 1990-årene. Enkelte har også vært i bruk på statiske stillinger, slik som f.eks. på Banak fort ved Lakselv. M101 er en av tre kanoner som er godkjent til bruk ved saluttering i Norge, men til dette bruket er den bygget om til 75 mm. Salutteringer med M101 foregår fremdeles bl.a. på Kristiansten festning, Rena, Setermoen og Ulsnes.

 Se også 
 M114 155 mm middelstung felthaubits

 Referanser 

 Eksterne lenker 


Kategori:Artilleri fra andre verdenskrig
Kategori:Artilleri brukt av Norges forsvar
Kategori:Kanoner
Kategori:105 mm artilleri
Kategori:Artilleri fra USA